Soms - Voelgoed
Tuis Voelgoed Blogs Soms
Soms, soek ‘n mens liefde, vind jy seerkry.
Soms, is ‘n mens genoeg, soms is jy nie.
Soms, wil ‘n mens, soms wil jy nie.
Soms, lag ‘n mens, soms huil jy.
Soms, bid ‘n mens, soms sug jy ’n gebed.
Soms, vra ‘n mens, soms antwoord jy.
Soms, is ‘n mens alles, soms is jy niks.
Soms, is n mens bo, soms is jy onder.
Soms, glo ‘n mens, soms vrees jy.
Soms, hoop ‘n mens, soms twyfel jy.
Soms, bloei ‘n mens, soms gloei jy.
Soms, gee liefde, soms neem liefde.
Soms, wen ‘n mens, soms verloor jy.
Soms, is ‘n mens se alles, ‘n ander se niks.
Soms, is ‘n mens se beste, die slegste vir ‘n ander.
Soms, moet ‘n mens jou eie wil kruisig, vir ‘n ander se beswil.
Soms, moet ‘n mens wroeg, soms moet jy berus.
Soms, worstel n mens, soms ontdek jy,
‘n pad na vrede is daar nie, Vrede is die pad.
Soms, moet ‘n mens val, voor jy kan staan in opstaan.
Soms, moet ‘n mens alles verloor, om ‘n wen na waarde te skat.
Altyd, moet ‘n mens weet: God is Genoeg, wanneer niks en niemand is nie.
PS: Inleiding uit die Boek : Here, ek bloei. Beskikbaar 2 Augustus 2018.
Alle Regte Voorbehou: Tania Delport © Carpe Diem Media
Vorige artikelWees die verandering – Jesus die hoop in jou!
Volgende artikel“God het my versaak”